                             Raportul public de activitate 

         al directorului radiodifuziunii IPNA „Teleradio-Moldova” 

   În activitatea mea de director interimar al Radiodifuziunii (începând cu data de 17 aprilie 2015), mi-am propus câteva obiective majore:

· administrarea eficientă a procesului de creaţie la cele 3 canale de radio; 
· asigurarea informării corecte şi pluraliste a publicului;
· optimizarea cheltuielilor şi sporirea veniturilor, în condiţii de insuficienţă a mijloacelor financiare.    
   Din punct de vedere editorial, Radio Moldova a realizat tot ceea ce şi-a propus în Caietul de Sarcini pentru anul 2015, în limita resurselor de care a putut dispune.

Menţionez doar câteva lucruri:

· 26232,4 mii de ore de emisie pe cele trei canale radio;

· 1803 ore de ştiri şi programe informative, cu 50 de ore mai mult decât a fost planificat, pentru a reflecta operativ evenimentele socio-politice care au avut loc în ţară;

· 89 de editii speciale despre evenimentele de o importanta deosebită pentru societate;
· 7 zile speciale de emisie, în direct (Crăciunul pe stil vechi, Alegerile locale, tururile I şi II, Ziua Independenţei, Ziua Radio Moldova – 85 de ani, Crăciunul pe stil nou, Ajunul Anului Nou);
· 6 spectacole radiofonice difuzate în premieră la postul public; 2 montate la Radio Moldova, inclusiv unul cu atragerea mijloacelor financiare suplimentare din partea unei bănci comerciale, 2 spectacole înregistrate la teatre din capitala în bază de acorduri de colaborare, fără cheltuieli suplimentare, 2 spectacole difuzate în cadrul Reuniunii Teatrelor Naţionale desfăşurată la Chişinău, în calitate de parteneri ai evenimentului;
· 91 de concerte transmise în direct la RMA şi RMM, 146 înregistrări din sălile de concert, predate în Fondul Radio;
· 5 campanii sociale de ajutorare a unor persoane din pături sociale vulnerabile.

· 5 emisiuni noi “Podurile”, duplex Radio Moldova – Radio 1 Tiraspol, proiect iniţiat în 2014, unic în anii de independenţă, apreciat înalt de experţi ai Consiliului Europei.

   2015 a fost un an de responsabilitate maximă pentru postul public, ţinând cont de desfăşurarea alegerilor locale generale şi mai apoi a unor acţiuni ample de protest.

· Radio Moldova a reflectat corect campania electorală, nu au existat obiecţii din partea concurenţilor, CEC, CCA, societăţii civile şi observatorilor naţionali şi internaţionali;

· Acţiunile de protest au fost reflectate atât în ştiri şi ediţii speciale, cât şi în emisiuni de dezbateri, respectându-se pluralismul de opinii;

· În cadrul emisiunilor RMA au avut acces la microfon atât forţele politice aflate la guvernare, cât şi opoziţia parlamentară şi cea extraparlamentară, precum şi societatea civilă;

· Mai mulţi lideri ai opoziţiei  au apreciat corectitudinea şi pluralismul manifestate de postul public de radio.

Pentru a asigura informarea publicului în mod echidistant, obiectiv, echilibrat și pluralist, emisiunile de dezbateri sunt monitorizate permanent, iar şefii Redacţiilor Actualităţi şi Dezbateri prezintă zilnic informaţii la şedinţă despre respectarea prevederilor Codului Audiovizualului în această privinţă.

    Pentru evaluarea calităţii şi corectitudinii programelor noastre, pe parcursul anului 2015 au fost realizate rapoarte de monitorizare, suplimentar la cele din perioada electorală şi cele ale emisiunilor de dezbateri, vizând buletinele de ştiri de dimineaţă, ştirile externe, Radiojurnalul amiezii, Panorama zilei, Microfonul actual (rus), Spaţiul public, Matinal naţional, Casa Radio ş.a. Difuzarea emisiunii “O vedetă la psiholog” a fost temporar sistată până ce a fost înlocuit prezentatorul, iar în celelalte cazuri au fost făcute recomandări realizatorilor.

    În scopul perfecţionării profesionale a jurnaliştilor am organizat două seminare la Casa Radio: 

· Corectitudinea vorbirii în emisiunile Radio Moldova, expert Ion Melniciuc, doctor în filologie (a inclus o monitorizare prealabilă amplă a diferitor tipuri de emisiuni);
· Tendinţe noi în radioul public, experţi din Franţa şi Slovaica, cu susţinerea Consiliului Europei.

    Alte aspecte  ale activităţii echipei Radio Moldova în anul precedent.
    În 2015 au fost organizate 22 de evenimente cu participarea publicului:

· 19 radioabonamente “Prietenii muzicii” la Casa Radio, inclusiv 4 cu participarea artiştilor amatori din raioanele ţării;
· 3 întâlniri cu radioascultătorii, după o pauză de mai mulţi ani: or. Drochia, s. Slobozia Mare, r-nul Cahul, s. Şişcani, r-nul Nisporeni.

    Colaborarea internaţională a avut mai multe aspecte:

· 47 de duplexuri Chişinău-Bucureşti, Radio Moldova – Radio România Actualităţi;
· 3 duplexuri Chişinău-Kiev, Radio Moldova – Radio Ucraina;

· 312 înregistrări preluate de la UERT şi 18 înregistrări oferite UERT;

· Colaborarea Orchestrei Naţionale Simfonice a Companiei cu artişti din SUA, Anglia, Italia, România, Suedia ş.a.

    Departamentul Patrimoniu a continuat munca importantă de digitalizare şi salvare a fondului audio. 

· Fondul muzical. În 2015 au fost digitalizate 13705 unităţi, 15 % din total / 1355 de  ore, 9 % din totalul de înregistrări. Digitalizat total la finele anului – 47 % de unităţi.

· Fond vorbit. În 2015 – 6059 de unităţi, 18 % din total / 14070 de ore, 6 % din total. Digitalizat total – 73 % de unităţi.

· Digitalizat total (fond vorbit şi fond muzical) – 66557 de unităţi, 54 %.  

    La sfârşitul anului trecut  au fost reparate poliţele din fonotecă şi procurată semnalizarea antiincendiară.

    Completarea fondului radio s-a făcut permanent, fiind predate peste 790 de ore de înregistrări, cu depăşire faţă de ceea ce a fost planificat uneori şi de 17 ori (înregistrări  din sălile de concert).
     Împreună cu dna Nina Parfentie, director de departament, lucrăm în prezent la pregătirea unui maraton radio cu genericul “Arhiva sonoră – memorie a identităţii naţionale”. Realizarea acestuia până în prezent nu a fost reală din cauza instabilităţii socio-politice din ţară.
    A contribuit la crearea şi valorificarea patrimoniului nostru cultural şi Orchestra Naţională Simfonică a Companiei. Pe lângă activitatea propriu-zisă de creaţie, colectivul acesteia, în urma eforturilor comune ale administraţiei şi directorului Departamentului dl Victor Stahi, a contribuit substanţial la acumularea unor venituri comerciale: 180 de mii de lei încasate în 2015 şi 160 de mii negociate anul trecut, dar primite la începutul acestui an. Anterior sumele din această activitate erau nesemnificative.

   În condiţiile de insuficienţă a mijloacelor financiare, am acordat o atenţie deosebită optimizarii cheltuielilor şi sporirii veniturilor în general:
a fost elaborat un program de reducere a cheltuielilor, în baza căruia au fost întreprinse mai multe acţiuni, cum ar fi eliberarea et. 8 şi conservarea acestuia pentru a economisi la capitolul energie electrică;

colectivele muzicale au plecat în şomaj tehnic, capela corală pentru o perioadă de 3 luni şi orchestra pentru o lună, astfel că studioul mare 450 nu a fost încălzit, făcându-se şi alte economii substanţiale;

suplimentar am redus cheltuielile pentru deplasări şi onorariu;
a fost redus la minimum numărul de angajaţi care lucrează în zilele de sărbătoare 

În semestrul II a fost redus aproape total numărul persoanelor care lucrează cu plată suplimentară în zilele de odihnă sau cumulează, cu excepţia muncii în ture;
   La elaborarea noilor state de personal am venit cu propuneri concrete, în baza cărora majoritatea persoanelor care erau angajate prin acord sau care primeau onorariu la RMT au fost incluse în state, în limita fondurilor disponibile, pe unităţile vacante sau prin crearea unora noi în locul altora lichidate. Astfel am ţinut cont de recomandările Curţii de Conturi, dar şi am redus cheltuielile din venituri comerciale pentru anul 2016 cu cca 80 de mii de lei lunar, aproape un milion de lei anual.
    În ceea ce ţine de veniturile comerciale acumulate de Radiodifuziune, am depus eforturi ca sumele, cu excepţia celor din publicitate de care este responsabil serviciul specializat, să crească  (activitatea orchestrei, coproducţii, felicitări). 
   Astfel, dacă excludem publicitatea electorală, veniturile radio au crescut în 2015 cu 61 de mii de lei, cu toate că vânzările din publicitate au scăzut cu 30 de %.

   Un exemplu pozitiv ar fi şi creşterea sumelor încasate din felicitări la telefon de la 1800 la 5000 lunar, noi preconizând mărirea acestora în continuare.

    Împreună cu colegii apelăm la diferite instituţii şi fonduri pentru a obţine susţinerea unor proiecte concrete.

     Am adresat şi o scrisoare, suplimentar la cele expediate de dna preşedinte, Comisiei parlamentare economie, buget şi finanţe, solicitând majorarea bugetului Companiei, pentru modernizarea studiourilor de emisie şi de înregistrare. 

   În cazul proiectelor speciale planificate, am ţinut cont de situaţia financiară dificilă, realizându-le cu sume mici sau chiar fără cheltuieli suplimentare (Concertul festiv consacrat aniversării a 85 de la fondarea Radio Moldova, Festivalul Doinei. Gala laureaţilor primelor trei ediţii ş.a.)

   În perioada de când îndeplinesc fincţia de director interimar, am elaborat împreună cu echipa acte importante pentru activitatea Radiodifuziunii:

· Caietul de sarcini pentru anul 2015

· Raportul de activitate în primul semestru al anului 2015

· Raportul de activitate pentru anul 2015

· Descrierea proceselor de muncă la Radio Moldova

· Caietul de sarcini pentru anul 2016

· Organigrama şi statele de personal pentru anul 2016

La fel ca multi alţi  colegi, am participat la traininguri şi seminare. Unul în Serbia, organizat de Academia DW şi având tema “Integrarea ştirilor radio, TV şi multimedia”. Altul, în calitate de expert, în Italia, la invitaţia Consiliului Europei – “Mass-media în perioada postconflict”.

  În orice situaţie este loc de mai mult şi de mai bine, dar activând toată această perioadă concomitent şi în funcţia de director interimar Radio, si in cea de şef al Serviciului de Programe RMA, am fost deseori în criză de timp. Mai multe proiecte rămân a fi realizate pe viitor.
   Sunt un om al echipei şi în toată această perioadă mi-am propus să creez o atmosferă de lucru calmă, rămânând deschis spre idei noi, să vin cu stabilitate, asigurând condiţii optime pentru îndeplinirea misiunii noastre de radiodifuzor public.

